kalixlouiis/myanmar-wikipedia-corpus huggingface dataset:
ဘောင်းမန်းတက္ကသိုလ်မှ ဘွဲ့ရရှိခဲ့သူများသည် ကမ္ဘာသိပညာရှင်များဖြစ်ကြကာ ၎င်းတို့အထဲတွင် ဆဲလ်ဂဲရီ ကာရာလျော့ဗ် (ပထမဆုံးဂြိုဟ်တုကို အာကသတွင်း လွှတ်တင်ခြင်းနှင့် ပထမဆုံး အမျိုးသားနှင့် အမျိုးသမီးကို အာကသအတွင်း ပို့ဆောင်နိုင်ခြင်းအတွက်)၊ အန်ဒရဲရီ တူပါလျော့ဖ် (ကမ္ဘာပထမဆုံးသော စူပါဆိုးနစ် ခရီသည်တင်လေယာဉ်)၊ နီကိုလိုင်း ဒါလဲ့ရှား (world first civil nuclear plant)၊ ဗလာဒီမီယာ ရှူးကော့ဗ်(for the first method and the world first petrol cracking plant as well as for the first hyperboloid structures in architecture)၊ နီကိုလိုင် ဇူးကော့ဗ်စကီး(for the foundation of aerodynamics and hydrodynamics sciences)၊ ပါဗျယ် ဆူဟွိုင်း(for the foundation of Sukhoi Aerospace Design Bureau) တို့ပါဝင်သည်။
အချို့သော BMSTU သီခြားဌာနများသည် မော်စကိုမြို့၏ပြင်ပ မော်စကိုနယ်အတွင်းရှိ မြို့များဖြစ်သော ကရာဇနို့ရာ့စ်မြို့ (Russian: Красногорск)၊ ရက်စတော့ဗ်မြို့ (Russian: Реутов)၊ ကာရာလျော့ဖ်မြို့ (Russian: Королёв)များတွင် တည်ရှိသည်။
တက္ကသိုလ်၏ အကြီးဆုံးသော ကျောင်းခွဲ သည် ကာလုဂါမြို့ (Russian: Калуга) တွင် တည်ရှိသည်။
ယနေ့ခေတ် တက္ကသိုလ် ယနေ့အခါတွင် ဘောင်းမန်းတက္ကသိုလ်၌ အထူးပြုဘာသာရပ် အမျိုးအစားပေါင်း ၇၀ ကျော်ကို သင်ကြားပေးနိုင်ပြီဖြစ်သည်။
၂၀၀၇ ခုနှစ်တွင် တက္ကသိုလ်၌ ကျောင်းသားပေါင်း ၁၈ ၀၀၀ သင်ကြားလျက်ရှိပြီး သင်ကြားရေးစနစ်အတွက် ပါမောက္ခနှင့် ဆရာ၊ ဆရာမ ၄၅၀၀ ကျော် ပါဝင်သင်ကြားပေးလျက်ရှိသည်။
ထိုအထဲတွင် Doctor of Sciences (Доктор наук) ၄၅၀နှင့် Candidate of Sciences(Кандидат наук) ၃၀၀၀ ပတ်ဝန်းကျင် ပါဝင်ကြသည်။
၁၉၁၈ မှစ၍ ၁၉၉၇ ခုနှစ်ထိ အထူးပြုအင်ဂျင်နီယာဘွဲ့ရ ၁၂၀ ၀၀၀ ကျော်မွေးထုတ်ခဲ့ပြီး ဖြစ်သည်။
ထိုထဲမှ အများစုသည် စက်နှင့် စက်ပစ္စည်း ကုမ္ပဏီများတွင် တည်ဆောင်ခြင်း၊ သုတသန လုပ်ခြင်းများဖြင့် လုပ်ကိုင်လျက်ရှိသည်။
ကျောင်းခွဲများ ဒမီသရော့ဖ်မြို့ ဒမီသရော့ဖ် BMSTU ကျောင်းခွဲကို ဆိုဗီယက်ကောင်စီ အမိန့်အမှတ် № 1009-Р от 06.04.1960 အဖြစ် ဖွဲ့စည်းခဲ့သည်။
၁၉၆၅ ခုနှစ်—၁၉၇၃ ခုနှစ်တွင် Suburban Educational and Science-Experimental Centre (Загородный учебный и научно-экспериментальный центр) အဖြစ် ၁၉၇၃ ခုနှစ်—၂၀၀၀ ခုနှစ်အထိ Educational-Experimental Centre (Учебно-экспериментальный центр) အဖြစ် ဖွင့်လှစ်ခဲ့သည်။
ဘောင်းမန်းတက္ကသိုလ်ရေဒီယိုတယ်လီစကုပ်သည် ဒမီသရော့ဖ်ကျောင်းခွဲအနီးတွင် တည်ရှိသည်။
ကာလုဂါမြို့ ၁၉၅၉ ခုနှစ်တွင် ကာလုဂါမြို့တွင် စက်ရုံသုံး စက်များနှင့် ပစ္စည်းကိရိယာများအတွက် အင်ဂျင်နီယာပညာရပ်များသင်ကြားရန် ကျောင်းခွဲကို ဖွင့်လှစ်ခဲ့သည်။
ယနေ့အခါတွင် ဘောင်းမန်းတက္ကသိုလ် ကာလုဂါကျောင်းခွဲသည် ကာလုဂါဒေသတွင် ထိပ်ဆုံး နည်းပညာကျောင်းတစ်ကျောင်းနှင့် ယုံကြည်စိတ်ချမှုအရှိဆုံးနှင့် အကြီးဆုံး နည်းပညာကျောင်းခွဲဖြစ်သည်။
ကာလုဂါကျောင်းတွင် အဆောင် ၇ ခုရှိသည်။
ကာလုဂါကျောင်းခွဲသည် ပညာရေး-သိပ္ပံ-ထုတ်လုပ်မှု ကွန်းပလပ်စ်ဖြစ်ပြီး ဌာန ၅ ခု(machine engineering technologies; design-mechanical; electronics, informatics and management; socioeconomic; fundamental science )၊ စစ်ဘက်ပညာဌာန၊ ကွန်ပျူတာ သတင်းအချက်အလက်နှင့်နည်းပညာဌာန၊ စာဖတ်ခန်းများပါဝင်သော စာကြည့်တိုက်၊ အားကစားလေ့ကျင့်ရေးကွင်းနှင့် အားကစားအဆောက်အဦတို့ ပါဝင်သည်။
ပုံနှိပ်ထုတ်ဝေခြင်းလုပ်ငန်း ဘောင်းမန်းတက္ကသိုလ်ပုံနှိပ်တိုက်ကို ၁၉၈၉ ခုနှစ်၊ ဇန်နဝါရီလတွင် တက္ကသိုလ် ပုံနှိပ်ထုတ်ဝေရေးဌာနအဖြစ် တည်ထောင်ခဲ့သည်။
ပုံနှိပ်တိုက်သည် လက်စွဲစာစောင်၊ လက်စွဲစာအုပ်၊ စာတမ်းနှင့် ဘောင်းမန်းနှင့် အခြားနည်းပညာတက္ကသိုလ်များအတွက် လေ့လာရေးလမ်းညွှန်များကို ထုတ်ဝေခဲ့သည်။
ကျောင်း၏ သတင်းစားဖြစ်သော ဘောင်းမန်းညှက်(Baumanets)သတင်းစာကို ၁၉၂၃ ခုနှစ် ဖေဖော်ဝါရီလ ၁၈ ရက်နေ့တွင် စတင်ထုတ်ဝေခဲ့သည်။
ထိုစဉ်က ထိုသတင်းစာကို အူဒါနိ(Udarnik) ဟုခေါ်ခဲ့သည်။
သတင်းစာ၏ သက်တမ်းမှာ အနှစ် ၉၀ ကျော်ပြီဖြစ်သည်။
တက္ကသိုလ်၏ ဖြစ်ပျက်စုံစုံကို သတင်းစား၏ စာမျက်နှာများပေါ်တွင် တွေ့နိုင်သည်။
ယနေ့ခေတ်တွင် ဘောင်းမန်းညှက် သတင်းစာကို သတင်းစာအနေဖြင့်ဖြစ်စေ ဘောင်းမန်းတက္ကသိုလ် ဝက်ဘ်ဆိုဒ်စာမျက်နှာတွင် အီလက်ထရောနစ် သတင်းစာအဖြစ်ဖြစ်စေ ရရှိနိုင်ပြီ ဖြစ်သည်။
၁၉၉၀ ခုနှစ်တွင် ဘောင်းမန်းတက္ကသိုလ်ပုံနှိပ်တိုက်သည် သီအိုရီနှင့် အသုံးချစာအုပ်ဖြစ်သော "Vestnik MSTU" ကို ထုတ်ဝေခဲ့သည်။
ထိုစာအုပ်များသည် ပညာရေးဆိုင်ရာ စာအုပ်များဖြစ်ကြပြီး မတူညီသော သိပ္ပံပညာရပ်ဆိုင်ရာနယ်ပယ်များဖြစ်သည့် ရူပဗေဒနှင့် သင်္ချာ၊ သတင်းအချက်အလက်နှင့် ကွန်ပျူတာသိပ္ပံ၊ အလင်းသီအိုရီ၊ စက်မှု၊ ရေဒီယို၊ ကိရိယာ၊ စွမ်းအင်အင်ဂျင်နီယာ၊ လေဆာနည်းပညာ၊ ဘောဂဗေဒ၊ ဥပဒေနှင့် အခြားသောဘာသာရပ်များ တို့မှဖြစ်သည်။
ထင်ပေါ်ကျော်ကြားသော ပုဂ္ဂိုလ်များ ကိုးကား ပြင့်ပလင့်များ တရားဝင်ဝက်ဘ်ဆိုဒ် (ရုရှားဘာသာ) တရားဝင်ဝက်ဘ်ဆိုဒ် (အင်္ဂလိပ်ဘာသာ) အပြည်ပြည်ဆိုင်ရာလှုပ်ရှားဆောင်ရွက်မှုများအတွက် တရားဝင်ဝက်ဘ်ဆိုဒ် (ရုရှားဘာသာနှင့် အင်္ဂလိပ်ဘာသာ) တရားမဝင်ကျောင်းသားများအတွက် ဝက်ဘ်ဆိုဒ် (ရုရှားဘာသာ) ဘောင်းမန်းတက္ကသိုလ်သမိုင်း (ရုရှားဘာသာ) Category:ရုရှားနိုင်ငံရှိ တက္ကသိုလ်နှင့် ကောလိပ်များ။
ဘာစီလိုနာ ဆိုသည်မှာ အောက်ပါတို့အနက် တစ်ခုခု ဖြစ်နိုင်သည်။
နေရာဒေသ ဘာစီလိုနာမြို့၊ စပိန်နိုင်ငံ ကက်တလိုနီယာ ကိုယ်ပိုင်အုပ်ချုပ်ခွင့်ရဒေသ၏ မြို့တော် ဘာစီလိုနာမြို့၊ ဗင်နီဇွဲလား၊ ဗင်နီဇွဲလားနိုင်ငံ၊ အန်ဇိုရာတေဂီပြည်နယ်ရှိ မြို့ အားကစား ဘာစီလိုနာ ဘောလုံးအသင်း၊ စပိန်နိုင်ငံ ကက်တလိုနီယာ၊ ဘာစီလိုနာမြို့အခြေစိုက် ဘောလုံးအသင်း။
အနောက်ကိုရွေ့ အရှေ့ကိုမျှော် ဝတ္ထုရှည်သည် အမျိုးသားစာပေဆုရ စာအုပ်တစ်အုပ်ဖြစ်ပြီး ဒေါက်တာရဲနိုင်၏ တအုပ်တည်းသော ဝတ္ထုရှည် စာအုပ်တစ်အုပ်ဖြစ်သည်။
အမှာစာတွင်လည်း ဒေါက်တာရဲနိုင်က သူရဲ့ တစ်အုပ်တည်းသော လုံးချင်းဝတ္ထုရှည် ဖြစ်ကောင်းဖြစ်နိုင်တယ်ဟုလည်း ရေးသားထားသည်။
ဝတ္ထုအစ စာမျက်နှာတွင် စာရေးသူ၏ အမှာစာ အတိုလေးတွေ့ရ၏။
"အိမ်အပြန်ခက်၍ လွမ်းရတက်ပွေသူများနှင့် ကိုယ့်အိမ်ကို ကိုယ်မခင် အိမ်ပြင်ကို မျှော်ငေးသူများအား ရည်ရွယ်ပါသည်။
" ဟုရေးသားထားသည်။
နောက်တစ်မျက်မှာတွင် စာရေးသူ ရေးထားတာက - "ကျနော်ကိုယ်တိုင်ထက်ပင် ကျနော်၏စာများကို ပို၍ တန်ဖိုးထားမြတ်နိုးသော ကွယ်လွန်သူ ကျေးဇူးရှင်ဖခင်ကြီး ဦးဘတုတ်အား ဤစာအုပ်ဖြင့် ကန်တော့ပါသည်။
သားကြီး ရဲနိုင်" ဟုရေသားထားသည်။
ဒီစာအုပ်ဟာ ဒေါက်တာရဲနိုင်ရဲ့ အင်္ဂလန် ပညာတော်သင် အတွေ့အကြုံကို စိတ်ကူးဉာဏ်ကွန့်မြူး၍ ရေးသားထားသော စာအုပ်ဖြစ်သည်။
ပါဝင်သော ဇာတ်ဆောင်များ ဒေါက်တာ စည်သူလင်း ဒိုရာဝိုက်ဇ် ခေါ် ငုဝါမြင့် ဟန်နီ ဇာတ်လမ်းအကျဉ်း အင်္ဂလန်ကို ပညာတော်သင်သွားသော မျက်စိအထူးကုဆရာဝန် ဒေါက်တာစည်သူလင်း နှင့် အင်္ဂလန်ဖွား မြန်မာ အင်္ဂလိပ်ကပြားမလေး ဒိုရာဝိုက်ဇ် ခေါ် ငုဝါမြင့်၊ မြန်မာပြည်မှာမွေး မြန်မာ့မြေပေါ် ကြီးပြင်းပြီး တိုင်းတပါးယဉ်ကျေးမှုကိုသာ အထင်ကြီးအားကျသော ဟန်နီ တို့၏ သုံးပွင့်ဆိုင် အချစ်၊အိမ်ထောင်ရေး ဇာတ်လမ်း ဖြစ်သည်။
ဟန်နီနဲ့ တွေ့ဆုံ ချစ်ကြိုက် လက်ထပ်ပြီးကာမှ ဇနီးဖြစ်သူက ကိုယ့်တိုင်းပြည်ကို လုံးဝအထင်မကြီးဘဲ နိုင်ငံခြားမှာသွားနေဖို့ပဲ စိတ်အားထက်သန်နေတာကို သိရပြီး သူမရဲ့ နိုင်ငံခြားအိပ်မက် အကောင်အထည်ပေါ်ဖို့ သားသမီးမရအောင် တားဆေးတွေ သုံးတဲ့အထိ ဖြစ်လာတဲ့အခါ လမ်းခွဲဖို့ ဆုံးဖြတ်ခဲ့တဲ့ ဒေါက်တာ စည်သူလင်း၊ တိုင်းပြည်က ပညာတော်သင်လွှတ်ရာမှ အင်္ဂလိပ်မနဲ့ ညားပြီး မြန်မာပြည်ကို ပြန်လာလို့ မရတော့တဲ့ ဖခင် ဦးကျော်မြင့်က မွေးတဲ့ သမီး ဒိုရာဝိုက်ဇ်(ခ)ငုဝါမြင့်။
Second Citizenဆိုတဲ့ စနစ်ကြောင့် ဖခင်လုပ်ခဲ့တဲ့ အပြစ်က သမီးထိပါခံစားရပြီး မြန်မာပြည်က အဖိုးအဖွား ဆွေမျိုးသားချင်းတွေဆီ ပြန်ချင်ပေမဲ့ ပြန်မရတဲ့ ငုဝါမြင့်။
မြန်မာနိုင်ငံသားတဦးက လက်ထပ်ယူတဲ့ အင်္ဂလိပ်မအဖြစ် ခေါ်ဆောင်မှ။
တနည်းအားဖြင့် မြန်မာနိုင်ငံသားတဦးနဲ့ လက်ထပ်မှ ပြည်ဝင်ခွင့်ရမယ့် ငုဝါမြင့်၊ အဲဒီလို ဝင်ခွင့်ရရင်တောင် သူမအနေနဲ့ မြန်မာလူမျိုးအဖြစ် ခံယူခွင့်ရမှာမဟုတ်ပဲ ဒုတိယတန်းစား နိုင်ငံသားအနေနဲ့ပဲ နေထိုင်ရမှာဖြစ်ပြီး သူမမွေးတဲ့ သားသမီးထိလည်း ရမှာမဟုတ်ဘဲ သူမရဲ့ မြေးကျမှ မြန်မာနိုင်ငံသားဖြစ်ခွင့်ရမယ့် စနစ်။
တိုင်းတပါး အထင်ကြီးသူ ဇနီးဟန်နီနဲ့ ကွာရှင်းပြီး ပညာတော်သင်အဖြစ် အင်္ဂလန်ကိုလာတဲ့ ဒေါက်တာ စည်သူလင်းနဲ့ ရေမြေခြားမှာ မွေးဖွားကြီးပြင်းလာရပေမဲ့ မြန်မာလူမျိုးဖခင်ရဲ့ သွန်သင်မှုတွေနဲ့ မြန်မာပြည်ကို အမြဲပြန်ချင်နေရှာသူ ငုဝါမြင့်တို့ တွေ့ဆုံ ချစ်ကြိုက်ကြသော အချိန်တွင် ခင်ပွန်းဖြစ်သူနဲ့ လမ်းခွဲပြီး စင်ကာပူ၊ပြင်သစ် စတဲ့ နိုင်ငံရပ်ခြားမှာ သွားရောက်နေထိုင်တဲ့ ဟန်နီ သည် မိခင်ကြီး စင်ကာပူမှာ ဆုံးပါးတော့ ကြုံရတဲ့ဒုက္ခ၊ မြန်မာပြည်မှာ ကျန်ရစ်တဲ့ ဖခင် နာမကျန်းဖြစ်တဲ့အခါ အနားမှာ နေပေးမယ့် သားသမီး မရှိတဲ့ဒုက္ခစသဖြင့် တဖြည်းဖြည်းရလာတဲ့ နောင်တတွေနဲ့ သူ့အမှား သူသိလာတဲ့အခါ နောက်ဆုံး အမြင်မှန်ရပြီး မကုန်သေးတဲ့သံယောဇဉ်လက်ကျန်နဲ့ လန်ဒန်မှာရောက်နေတဲ့ ခင်ပွန်းဆီ မရောက် ရောက်အောင်သွားပြီး မြန်မာပြည်ကိုပြန်ပြီး သူမနဲ့အတူ အရင်လိုပြန်နေဖို့ ဝန်ချတောင်းပန်လေသည်။
တဖက်က သံယောဇဉ်အသစ်နဲ့ နှောင်ရစ်ပြီး ချစ်ရတဲ့ ၊ သူလက်ထပ်ပြီး ခေါ်မှ သူမအရမ်းရောက်ချင်တဲ့ နိုင်ငံ၊ ဖူးချင်တဲ့ ရွှေတိဂုံ၊ တွေ့ချင်တဲ့ ဆွေမျိုးတွေကို တွေ့ခွင့်ရမယ့် . . . သူ့အပေါ်လည်း တကယ်ချစ်နေရှာတဲ့ ငုဝါမြင့်၊ တဖက်မှာလည်း သံယောဇဉ်အဟောင်းနဲ့ စိတ်ချင်းမတူ၊ခံယူချက်ခြင်းကွဲပြားလို့ လမ်းခွဲခဲ့ရပေမဲ့ အမှားတွေကို အမှားမှန်းသိပြီး တစ်ကနေ ပြန်စဖို့ တောင်းဆိုနေတဲ့ ငယ်ချစ် ဟန်နီ၊ ဒီမိန်းကလေး နှစ်ယောက်ကြားမှာ ဝေခွဲမရတဲ့ နှလုံးသားနဲ့ ဒေါက်တာစည်သူလင်း စသည့် ဖြင့် သုံးပွင့်ဆိုင် အချစ်ဇာတ်လမ်းအကြားတွင် မြန်မာပြည်၏ ယဉ်ကျေးမှု၊ မြန်မာလူ့ဘောင်အဖွဲ့အစည်း၏ အစဉ်အလာအရ လိုက်နာကြလေ့ရှိသော ဓလေ့ကောင်းကိုလည်းကောင်း ရေးဖွဲ့ထားသော ဝတ္ထုကောင်း တစ်ပုဒ်ဖြစ်သည်။
ထုတ်ဝေခြင်း ပထမအကြိမ် ၁၈၇၇ ခုနှစ်၊ အုပ်ရေ ၁၇ ၀၀၀ ထုတ်ဝေသူ - စာဗေဗိမာန်အဖွဲ့၊ တွဲဖတ်ညွှန်ကြားရေးမှူး ဦးမျိုးသန့်က (ယာယီ မှတ်ပုံတင် အမှတ် ၁၁၁) ဖြင့် စာပေဗိမာန် ပုံနှိပ်တိုက်တွင် ရိုက်နှိပ်၍ (မှတ်ပုံတင်အမှ ၀၁၀၂၅) ဖြင့် ထုတ်ဝေသည်။
thumb|ရွှေဘုံရတနာ မင်္ဂလာနန်းတော် ရွှေဘုံရတနာ မင်္ဂလာနန်းတော် သည် စစ်ကိုင်းတိုင်းဒေသကြီး၊ ရွှေဘိုခရိုင်၊ ရွှေဘိုမြို့နယ်၊ ရွှေဘိုမြို့မဈေး၏ အနောက်ဖက်ကပ်လျက်တွင် တည်ရှိသည်။
ကုန်းဘောင်ခေတ် အလောင်းမင်းတရားကြီး ဦးအောင်ဇေယျ စံမြန်းခဲ့ရာ နန်းတော်နေရာဖြစ်သည်။
ကိုလိုနီခေတ်က နန်းတော်နေရာကို ရွှေဘိုအကျဉ်းထောင်အဖြစ် ပြုလုပ်ခဲ့ရာ ၁၉၉၇ ခုနှစ်တွင်မှ နန်းတော်ကို အသစ်ပြန်လည်တည်ဆောက်ခဲ့ခြင်း ဖြစ်သည်။
နန်းတော်ဝင်းအတွင်းတွင် ဘုံစံတုလွှတ်ကျောက်စာရုံနှင့် အလောင်းမင်းတရားကြီး၏ အုတ်နန်းပြဿဒ်တို့လည်း တည်ရှိသည်။
သမိုင်းကြောင်း တတိယမြန်မာနိုင်ငံကို တည်ထောင်ခဲ့သော အလောင်းမင်းတရားကြီးသည် သူ၏ ထန်းလုံးတပ်ကာ မင်းနေပြည်တော်ကို မတင့်တယ်လှသည့်အတွက် မြန်မာသက္ကရာဇ် ၁၁၁၅ ခုနှစ်တွင် မြို့တော်သစ်နှင့် နန်းတော်ကို တည်ဆောက်ခဲ့သည်။
အလောင်းမင်းတရား၏ ဒုတိယသားတော် ဆင်ဖြူရှင်မင်းသည် ရွှေဘိုတွင် နှစ်နှစ်မျှ စံနေတော်မူပြီးနောက် မင်းနေပြည်တော်ကို အင်းဝသို့ ရွှေ့ပြောင်းခဲ့သည်။
ဆွိုင်ချီရို ဟွန်ဒါ (本田 宗一郎 Honda Sōichirō, နိုဝင်ဘာ ၁၇၊ ၁၉၀၆ - ဩဂုတ်လ ၅၊ ၁၉၉၁) သည် ဂျပန်လူမျိုး အင်ဂျင်နီယာနှင့် စက်မှုလုပ်ငန်းရှင်တစ်ဦးဖြစ်သည်။
"Honda Soichiro." Encyclopædia Britannica. Encyclopædia Britannica Online Library Edition. Encyclopædia Britannica, Inc., 2011. Web. 21 July 2011. . ၁၉၄၈ ခုနှစ်တွင် ဟွန်ဒါကုမ္ပဏီကို တည်ထောင်ပြီး သစ်သားဂိုဒေါင်တွင် စက်ဘီး မီးစက်များကို စတင်ထုတ်လုပ်ခဲ့ရာမှ နိုင်ငံတကာ ကားနှင့် မော်တော်ဆိုင်ကယ်များ ထုတ်လုပ်သူအဖြစ်သို့ ကြိုတင်မြင်ဆ ရောက်ရှိခဲ့သူဖြစ်သည်။
အစောပိုင်းနှစ်များ ဟွန်ဒါကို ဟာမာမတ်စုအနီးရှိ ဖူဂျီတောင်ခြေတွင်ရှိသော ရွာကလေးတစ်ရွာဖြစ်သည့် တန်ရူး၊ ရှီဇူအိုကာ တွင် နိုဝင်ဘာလ ၁၇၊ ၁၉၀၆ ခုနှစ်တွင် မွေးဖွားခဲ့ခြင်းဖြစ်သည်။
ငယ်စဉ်တောင်ကျေးဘဝတွင် အဖေဖြစ်သူ ပန်းပဲဆရာ ဂီဟီ၏ စက်ဘီးပြင်လုပ်ငန်းကို ကူညီလုပ်ကိုင်ပေးလျက်ရှိခဲ့သည်။
မိခင်ဖြစ်သူ မီကကတော့ ယက္ကန်းသမဖြစ်သည်။
ဟွန်ဒါက ရိုးရာ ပညာရေးစနစ်ကို စိတ်မဝင်စားချေ။
သူတို့ကျောင်းက အမှတ်စာရင်းကို ကျောင်းသားများဆီကနေတစ်ဆင့် မိဘများဆီပို့ပြီး တံဆိပ်တုံးနှိပ် ပြန်လည်ပေးပို့ရခြင်းဖြစ်သည်။
ထိုနည်းဖြင့် မိဘများက ကျောင်းသားများ ပညာအရည်အချင်းမှတ်တမ်းကို သိနိုင်မည်ဖြစ်သည်။
ဆွိုင်ချီရိုက မိသားစု မျိုးရိုးတံဆိပ်တုံးကို စက်ဘီးလက်ကိုင် ရာဘာအဟောင်းဖြင့် ပြုလုပ်ပြီး လက်မှတ်အတု ပြုလုပ်ခဲ့သေး၏။
ထို အတုလုပ်ရပ်မှာ သိပ်မကြာခင် ပေါ်သွားရခြင်းမှာ ဆွိုင်ချီရိုက တခြားကလေးများကိုပါ ထိုကဲ့သို့ တံဆိပ်တုံးအတုများ ပြုလုပ်ပေးခဲ့ခြင်းကြောင့်ပင်။
ဟွန်ဒါက တံဆိပ်တုံးကို ပြောင်းပြန်ထွင်းရမှန်း မသိခဲ့၊ သူ၏ မျိုးရိုးနာမည်ရေးဟန်မှာ 本田 ဖြစ်၍ ပြောင်းပြန်မှာ မသိသာသော်လည်း တခြားကလေးများ၏ မျိုးရိုးများအတွက်မူ ပြောင်းပြန်ပေါ်လာစေသည်။
ထိုပေါက်စကွေး ဟွန်ဒါလေးသည် ရွာမှာ ပထမဆုံးမြင်တွေ့ခဲ့ရသော ကားကလေးကို အင်မတန်မှ ရင်သပ်ရှု့မော ဖြစ်စေပြီး ထိုကားမှထွက်သော ဓာတ်ဆီနံ့ကို တသက်လုံး မေ့လိမ့်မည်မဟုတ်ဟု တသသ ပြန်ပြောပြလေ့ရှိသည်။
ဆွိုင်ချီရိုက တခါတုန်းကဆို အဖေ့ စက်ဘီးများက တစ်စီးကို ငှားပြီး လေယာဉ်မှူး Art Smit ပြုလုပ်တဲ့ လေယာဉ်ပြပွဲတစ်ခုကို သွားရောက်ကြည့်ရှု့ခဲ့သေးသည်။
အသက်၁၅ နှစ်ရောက်ပြီး အသိအမှတ်ပြု ပညာရေးမရခဲ့တဲ့ ဟွန်ဒါဟာ အိမ်ကို စွန့်ခွာပြီး တိုကျိုမြို့ကို အလုပ်ရှာရန် ထွက်ခွာခဲ့ပါတယ်။
စက်ရုံအလုပ်သင်အဖြစ် ဂိုဒေါင်တစ်ခုမှာ ၁၉၂၂ မှာ အလုပ်ရခဲ့ပြီး ၆ နှစ်ကြာအောင် စက်ပြင်ဆရာအဖြစ် အသက်မွေးခဲ့တာဟာ ၁၉၂၈ ခုနှစ် အသက် ၂၂ နှစ်မှာ အိမ်ပြန်ပြီး ကိုယ်ပိုင် ကားဝပ်ရှော့ မထောင်ခင်အထိပါပဲ။
ဟွန်ဒါ မော်တော် ကုမ္ပဏီ လိမိတက် တည်ထောင်ဖြစ်ခြင်း ၁၉၃၇ ခုနှစ်မှာ ဟွန်ဒါက တိုကိုင် ဆီကီ ကိုတည်ထောင်ပြီး တိုယိုတာ ကုမ္ပဏီအတွက် ပစ္စတင်ကွင်းတွေကို စပြီး ထုတ်လုပ်ခဲ့ပါတယ်။
ဒုတိယကမ္ဘာစစ်အတွင်းမှာ အမေရိကန်လေယာဉ် B-29 ဗုံးကြဲလေယာဉ်က တိုကိုင် ဆီကီရဲ့ ယာမာရှီတာ စက်ရုံကို ၁၉၄၄ ခုနှစ်မှာ ဗုံးကြဲခဲ့ပြီး အီတာဝါ စက်ရုံကတော့ ၁၉၄၅ ခုနှစ် မီကာဝါ ငလျင်မှာ ပြိုကျ ပျက်စီးခဲ့ပါတယ်။
စစ်ပြီးချိန်မှာ၊ လက်ကျန်ရှိနေတဲ့ ပစ္စည်းတွေကို တိုယိုတာကို ယန်း ၄၅၀,၀၀၀ နဲ့ရောင်းချခဲ့ပြီး ဟွန်ဒါနည်းပညာ သုတေသန စင်တာကို အောက်တိုဘာ ၁၉၄၆မှာ တည်ထောင်ခဲ့ပါတယ်။
၁၉၄၈ မှာ စက်တပ် စက်ဘီးကို အောင်မြင်စွာ ပြုလုပ်နိုင်ခဲ့ပါတယ်။
ပထမဆုံး Type A ကတော့ ဟွန်ဒါက ပထမဆုံး အင်တိုင်အားတိုက် ထုတ်လုပ်လိုက်တဲ့ စက်တပ်ဖြစ်ပြီး ၁၉၅၁ ခုနှစ်ထိ ရောင်းချခဲ့ပါတယ်။
Type D ကတော့ ၁၉၄၉ မှာ စထုတ်ပြီး မော်တော်ဆိုင်ကယ် အစစ်ဖြစ်ကာ ဖိအားပေးထားတဲ့ စတီးဖရိမ်နဲ့ ဒီဇိုင်းဆင်ထားပြီး 2 Stroke ၉၈ စီစီ ၃ ကောင်အား အင်ဂျင်ဖြစ်ပြီး Dream စီးရီးရဲ့ ပထမဆုံး မော်တော် ဆိုင်ကယ်အဖြစ် ထင်ရှားပါတယ်။
Society of Automotive Engineers of Japan က Type A နဲ့ Type D မော်ဒယ်နှစ်ခုစလုံးကို ဂျပန်နိုင်ငံရဲ့ စက်မှုယာဉ်နည်းပညာ ၂၄၀ ထဲမှာ ထည့်သွင်းဖော်ပြထားပါတယ်။
ဟွန်ဒါ မော်တော်ကုမ္ပဏီရဲ့ ဥက္ကဋ္ဌဖြစ်သူ ဆွိုင်ချီရို ဟွန်ဒါက ကုမ္ပဏီကို ဘီလီယံဒေါ်လာတန် နိုင်ငံတကာ မော်တော်ဆိုင်ကယ် ကုမ္ပဏီကြီးဖြစ်အောင် ပြောင်းလဲနိုင်ခဲ့ပါတယ်။
ဟွန်ဒါရဲ့ အင်ဂျင်နီယာပညာနဲ့ မားကက်တင်း ပညာရပ်တွေဟာ ဟွန်ဒါမော်တော်ဆိုင်ကယ်တွေကို Triumph နဲ့ Harley Davidson တိုကို ကျော်လွန်ပြီးရောင်းနိုင်ခဲ့ပါတယ်။
နောက်နှစ်တွေမှာ ဟွန်ဒါက တာကီယို ဖူဂျီဆာဝါနဲ့ ပြန်လည်ဆက်သွယ်ခဲ့ပြီး စစ်အတွင်းမှာတုန်းက နာကာဂျီမာ လေယာဉ်ကုမ္ပဏီကို ပစ္စတင်ကွင်းတွေ သွင်းတုန်းက သိခဲ့သူလည်းဖြစ်ပါတယ်။
ဟွန်ဒါက ကုမ္ပဏီရဲ့ ငွေကြေးပိုင်းကို နားလည်ပြီး လုပ်ငန်းကို ချဲ့ထွင်ပေးနိုင်တဲ့ ဖူဂျီဆာဝါကို ငှားရမ်းခဲ့ပါတယ်။
၁၉၅၉ ခုနှစ်မှာ ဟွန်ဒါမော်တော်ဆိုင်ကယ်ဟာ အမေရိကန်နိုင်ငံမှာ ပထမဆုံး ကိုယ်စားလှယ်ဆိုင်ကို ဖွင့်လှစ်နိုင်ခဲ့ပါတယ်။
ဟွန်ဒါက သူ အနားမယူခင် ၁၉၇၃ ခုနှစ်အထိ ဥက္ကဋ္ဌ တာဝန်ကို ထမ်းဆောင်ခဲ့ပြီး နောက်ပိုင်းမှာ ဒါရိုက်တာအဖြစ်ရပ်တည်ခဲ့ကာ အကြံပေးချုပ်အနေနဲ့ ၁၉၈၃ ခုနှစ်အထိ တာဝန်ထမ်းဆောင်ခဲ့ပါတယ်။
People မဂ္ဂဇင်းက ၁၉၈၀ ခုနှစ်အတွင်း လျှို့ဝှက်စွာ ပြုလုပ်တတ်သော သူ ၂၅ ဦးစာရင်းမှာတင်သွင်းထားပြီး ဂျပန် ဟယ်ရီဆင်ဖို့ဒ်လို့ တင်စားခေါ်ဝေါ်ထားပါတယ်။
အနားယူပြီးနောက်ပိုင်းမှာလည်း ဟွန်ဒါက သူ့အလုပ်တွေကို ဟွန်ဒါဖောင်ဒေးရှင်းတည်ထောင်ပြီး အလုပ်လုပ်နိုင်ဖို့အတွက် ကြိုးပမ်းခဲ့ပါတယ်။
နောက်ဆုံးနှစ်ပိုင်း အသက်အတန်ကြီးမြင့်နေချိန်မှာတောင် ဆွိုင်ချီရိုနဲ့ သူ့အမျိုးသမီး ဆာချီတို့ဟာ တဦးချင်းပိုင်းလော့ လိုင်စင်ကို ရယူထားနိုင်ခဲ့ပါတယ်။
သူဟာ နှင်းလျောစီးခြင်း၊ ဂလိုက်ဒါစီးခြင်းနဲ့ မီးပုံးပျံ စီခြင်းတို့ကို ၇၇ နှစ်ထိပြုလုပ်ခဲ့ပြီး အင်မတန် လက်ရာမြောက်တဲ့ အနုပညာရှင်တစ်ဦးလည်းဖြစ်ပါတယ်။
သူနဲ့ တာကီယို ဖူဂျီဆာဝါတို့ဟာ သူတို့ သားသမီးတွေကို သူတို့ကုမ္ပဏီမှာ အတင်းအကျပ် သွင်းတာမျိုး မလုပ်ဖို့ ကတိပြုခဲ့ကြပါတယ်။
သူ့သား ဟီရိုတိုရှိ ဟွန်ဒါက မူဂျန် ပြိုင်ကားကို တည်ထောင်သူဖြစ်ပြီး ဦးဆောင်ဒါရိုက်တာဟောင်းတစ်ဦးလည်းဖြစ်ပါတယ်။
မူဂျန်က ဟွန်ဒါကားတွေကို ပြိုင်ကားဖြစ်အောင် ပြောင်းလဲပေးတာအပြင် မူလဘူတ ပြိုင်ကားတွေကိုလည်း ထုတ်လုပ်ပါသေးတယ်။
ASME က ဆွိုင်ချီရို ဟွန်ဒါဆုကို ဟွန်ဒါရဲ့ လုပ်ကိုင်မှုတွေကို အသိအမှတ်ပြုတဲ့အနေနဲ့ ၁၉၈၂ ခုနှစ်မှာ စတင်ပေးပါတယ်။
ဒီဆုဟာ တစ်ကိုယ်ရည်သုံး သယ်ယူပို့ဆောင်ရေးပစ္စည်းတွေ ထုတ်လုပ်မှု တီထွင်မှုမှာ ထူးချွန်တဲ့သူတွေကို ပေးတာဖြစ်ပါတယ်။
၁၉၈၉ ခုနှစ်မှာ သူဟာ ဒက်တရိုက်နားမှာရှိတဲ့ Automotive Hall of Fame အဖွဲ့မှာ ပါဝင်ခဲ့ပါတယ်။
၁၉၉၁ ခုနှစ် ဩဂုတ်လ ၅ ရက်နေ့မှာ အသည်းရောဂါနဲ့ ကွယ်လွန်ခဲ့သူဟာ ကွယ်လွန်ပြီးကာမှ တတိယဆင့် ထူးချွန်သူ ဦးစားပေးအဖြစ် Order of the Rising Sun ရဲ့ Grand Cordon မှာ ရွေးချယ်ခံရပါတယ်။
ကိုယ်ဝန်ဆောင်သွေးဆိပ်တက်ခြင်း ဆိုသည်မှာ သားဦးကိုယ်ဝန်ဆောင်များတွင် ကိုယ်ဝန်ဆောင်ချိန် နောက်ဆုံး ၃ လတာကာလတွင် စတင်ဖြစ်ပွားကာ အခြေအနေ တဖြည်းဖြည်းဆိုးဝါးလာတတ်သော ရောဂါတမျိုးဖြစ်ပြီး ရောဂါလက္ခဏာများအနေနှင့် သွေးပေါင်ချိန် အလွန်အမင်းတက်ခြင်းနှင့် ဆီးအတွင်း ပရိုတိန်းဓာတ်ပါဝင်မှု များခြင်းတို့ကို တွေ့ရှိရသည်။
အဆိုးဝါးဆုံးအခြေအနေတွင် သွေးနီဥများ ပျက်စီးခြင်း၊ သွေးထွက်လျှင် သွေးတိတ်အောင် လုပ်ပေးသည့် ဓာတ်ပစ္စည်းများ လျော့နည်းကျဆင်းခြင်း၊ အသည်းနှင့် ကျောက်ကပ်၏ လုပ်ငန်းဆောင်တာများ ယိုယွင်းခြင်း၊ ခန္ဓာကိုယ် ယောင်ယမ်းခြင်း၊ အဆုတ်အတွင်း အရည်များစုခြင်းကြောင့် အသက်ရှူကျပ်ခြင်းနှင့် အမြင်အာရုံချွတ်ယွင်းခြင်းတို့ကို ဖြစ်စေတတ်သောကြောင့် မပေါ့သင့်ပါ။
ဤရောဂါသည် မိခင်ရော သန္ဓေသားကိုပါ ထိခိုက်စေပြီး မကုသဘဲထားပါက ကလေးမီးဖွားစဉ် အကြောဆွဲ သတိလစ်မေ့မြောခြင်း၊ အသက်ဆုံးရှုံးခြင်းတို့ ဖြစ်စေနိုင်သည်။
အဝလွန်မိခင်များ၊ သွေးတိုးရောဂါအခံရှိသူများ၊ သက်ကြီးကိုယ်ဝန်ဆောင်များ၊ ဆီးချိုရှိသူများတွင် အဓိက ဖြစ်လေ့ဖြစ်ထရှိသော်လည်း သားဦးအမွှာ ကိုယ်ဝန်ဆောင်မိခင်များတွင် ပိုမိုကြုံတွေ့ခံစားရတတ်သည်။
မိခင်နှင့် သန္ဓေသားအကြား ဆက်သွယ်ထားသည့် အချင်းတိုင်တွင် သွေးကြောယှက်ဖြာမှု ပုံမမှန်ခြင်းသည် ရောဂါ၏ အရင်းခံ အကြောင်းဖြစ်သည်။
ရောဂါလက္ခဏာများကို ကလေးမီးမဖွားမီ စစ်ဆေးတွေ့ရှိရလေ့ရှိပြီး ကလေးမီးဖွားပြီးနောက်တွင်မှ ဖြစ်ပေါ်ခြင်းမျိုးသည် ရှားပါးပါသည်။
ယနေ့ခေတ်တွင် ကိုယ်ဝန်ဆောင်မိခင်လောင်းတိုင်းကို သွေးပေါင်ချိန်တိုင်းခြင်းနှင့် ဆီးအတွင်း ပရိုတိန်းပါဝင်မှု အနည်းအများကို စဉ်ဆက်မပြတ် စစ်ဆေးနေခြင်းဖြင့် ရောဂါဖြစ်လာနိုင်ခြေ ရှိ၊ မရှိ ကြိုတင် သိရှိနိုင်ပြီ ဖြစ်သည်။
ရောဂါဖြစ်ရန် အလားအလာရှိသူများကို အက်စ်ပရင်ဆေး ကျွေးခြင်း၊ ထုံးဓာတ်ချို့တဲ့ရာဒေသများတွင် နေထိုင်သူများကို ကယ်လ်စီယမ်အားဖြည့်ဆေးများ သောက်သုံးစေခြင်း၊ သွေးတိုးရောဂါ အခံရှိသူများကို သွေးတိုးကျဆေးများပေးခြင်းတို့ဖြင့် ရောဂါဖြစ်ပွားမှုကို ကာကွယ်နိုင်သည်။
ကိုယ်ဝန်ဆောင်သွေးဆိပ်တက်ရောဂါ ဖြစ်ပေါ်ခံစားရသော ကိုယ်ဝန်ဆောင်များအတွက် ကလေးမီးဖွားကာ အချင်းတိုင်ကို ဖယ်ထုတ်ပစ်ခြင်းသည်သာ အကောင်းဆုံးကုသမှု ဖြစ်သဖြင့် ရောဂါဆိုးဝါးမှု အခြေအနေနှင့် ကိုယ်ဝန်အနုအရင့် ကိုကြည့်၍ စောနိုင်သမျှ စောစော မီးဖွားစေသင့်ပါသည်။
အခြေအနေဆိုးသူများတွင် မဂ္ဂနီဆီယမ်ဆာလဖိတ်ဆေးများ ပေးကာ ကလေးမီးဖွားစဉ် အကြောဆွဲ သတိလစ် အသက်ဆုံးရှုံးမှု မဖြစ်အောင် ကာကွယ်နိုင်သည်။
ကမ္ဘာတလွှား ကိုယ်ဝန်ဆောင်များတွင် ဤရောဂါ ကြုံတွေ့ခံစားရသူ ၂ မှ ၈% ရှိနေပြီး ကိုယ်ဝန်ဆောင်မိခင်များ အသက်ဆုံးရှုံးရသော အကြောင်းရင်းများအနက် သွေးပေါင်ချိန် အလွန်အမင်းတက်ခြင်း၏ နောက်ဆက်တွဲ ဝေဒနာများကြောင့် အဖြစ်များဆုံး ဖြစ်သည်။
၁၉၉၀ တွင် အသက်ဆုံးရှုံးမှု ၃၇၀၀၀ ရှိခဲ့သော်လည်း ၂၀၁၃ တွင် ၂၉၀၀၀ အထိ ကျဆင်းသွားခဲ့သည်။
ကိုယ်ဝန်သက်တမ်း ၈လကျော်မှသာ ရောဂါလက္ခဏာ ပြလေ့ရှိသော်လည်း ထို့ထက်စောစော ဖြစ်ပေါ်ပါက အခြေအနေ ပိုမိုဆိုးဝါးသွားတတ်သည်။
မျက်နှာနှင့် လက်များရောင်ရမ်းခြင်းကို ကိုယ်ဝန်ဆောင်သွေးဆိပ်တက်ရောဂါ လက္ခဏာအဖြစ် ယူဆခဲ့ကြသော်လည်း ကိုယ်ဝန်ဆောင်မိခင်လောင်းတိုင်း အပျိုဘဝကထက် ဖောသွပ်သွပ် ဖြစ်လာလေ့ရှိသဖြင့် ထိုသို့ တရားသေ မယူဆကြတော့ပါ။
မျက်နှာ၊ ခြေဖမိုး၊ လက်ဖမိုးများ ဖောယောင်လာကာ ဖိနှိပ်ပြီး ပြန်ကြွချိန်တွင် ပြန်မဖောင်းတော့သော အခြေအနေမျိုးကိုမူ အထူးဂရုစိုက်ကာ ဆရာဝန်နှင့် တိုင်ပင် ကုသရမည် ဖြစ်ပေသည်။
ကိုယ်ဝန်ဆောင်တိုင်း ထူးခြားအခြေအနေမျိုးစုံ ကြုံတွေ့ရလေ့ ရှိခြင်းကြောင့် တတ်ကျွမ်းသူ ဆရာဝန်များနှင့် မပြသဘဲ မိမိထင်ရာ မလုပ်သင့်ပါ။
ရောဂါဖြစ်ရခြင်း အဓိက အကြောင်းရင်းကို အတိအကျ မသိရသေးသော်လည်း အောက်ပါအချက်များကို ယေဘူယျသဘော မှတ်ယူနိုင်သည်။
အချင်းတိုင်ဖွဲ့တည်မှု ပုံမမှန်ခြင်း ခန္ဓာကိုယ် ခုခံအားစနစ် သွေးတိုးရောဂါရှိသူများ၊ အဝလွန်သူများနှင့် ရောဂါဖြစ်မှု မျိုးရိုးရှိသူများ ထုံးဓာတ်(ကယ်လ်စီယမ်)ချို့တဲ့ရာ ဒေသတွင် နေထိုင်သူများ လေထုညစ်ညမ်းခြင်း စသော သဘာဝပတ်ဝန်းကျင် ထိခိုက်ပျက်စီးရာ ဒေသတွင် နေထိုင်သူများ ကလေးမီးမဖွားဖူးသေးသူ သားဦးကိုယ်ဝန်ဆောင်များ ကိုယ်ဝန်ဆောင်ချိန်တွင် အသက် ၃၅ နှစ် ကျော်နေသူများ အမွှာကိုယ်ဝန်ဆောင်များ ကျောက်ကပ် ရောဂါရှိသူများ၊ ကျောက်ကပ်တစ်လုံး ခွဲစိတ်ထုတ်ထားပြီးသူများ သွေးတိုးရောဂါ နာတာရှည် ဖြစ်ပွားခံစားနေသူများသည် သာမန်ကိုယ်ဝန်ဆောင်တို့ထက် ရောဂါဖြစ်နိုင်ခြေ ၇၊ ၈ ဆ ပိုမိုများပါသည်။
ရောဂါ၏အရင်းခံအကြောင်း အတိအကျကို မသိရသေးသော်လည်း ရောဂါဖြစ်နိုင်ခြေများသူများတွင် အချင်းတိုင်ဖွဲ့တည်မှု ပုံမမှန်ဖြစ်ခြင်းသည် အဓိက အကြောင်းရင်း ဖြစ်ကြောင်းကိုမူ ခိုင်လုံသော အထောက်အထားများ တွေ့ရှိထားရပြီး ဖြစ်သည်။
အချင်းတိုင်ဖွဲ့တည်မှု ပုံမမှန်ခြင်းကြောင့် အချင်းတိုင်သွေးကြောများအတွင်း သွေးစီးဆင်းမှု မကောင်းကာ ကျင်ငယ်ရည်နှင့် သားအိမ်တွင်းအရည်များ စွန့်ထုတ်မှု အားနည်းစေခြင်းကြောင့် ကိုယ်တွင်းအင်္ဂါများ အောက်ဆီဂျင်ချို့တဲ့ပြီး ဖိစီးမှုကြုံတွေ့ကာ သန္ဓေသားပရိုတိန်းကို တုံ့ပြန်တွန်းလှန်သည့် ဓာတ်များနှင့် ရောင်ရမ်းမှုဖြစ်စေသည့် ဓာတုပစ္စည်းများကို အချင်းတိုင်အတွင်းသို့ ထုတ်လွှတ်စေသည်။
သန္ဓေသားအား ပြင်ပမှ ကျူးကျော်ဝင်ရောက်လာသည့် အရာအဖြစ် ခန္ဓာကိုယ် ခုခံအားစနစ်က လက်မခံ တွန်းလှန်ခြင်းသည် အချင်းတိုင်ဖွဲ့တည်မှု ပုံမမှန်ခြင်း၏ အကြောင်းရင်းဖြစ်သည်။
အကျိုးဆက်အနေဖြင့် သွေးပေါင်ချိန် အလွန်အမင်းတက်ခြင်းနှင့် အခြားနောက်ဆက်တွဲ ဝေဒနာများ ဖြစ်ပေါ်ခံစားရပါတော့သည်။
ရောဂါမဖြစ်အောင် ကာကွယ်ခြင်း ရောဂါဖြစ်ပွားရခြင်း အကြောင်းရင်းကို အတိအကျ မသိရသေးသောကြောင့် ကာကွယ်နိုင်စရာနည်းမျိုးစုံ ကြံဆခဲ့စေကာမူ အောင်မြင်မှု မရသေးပါ။
ထုံးဓာတ်(ကယ်လ်စီယမ်)ချို့တဲ့ရာ ဒေသတွင် နေထိုင်သူများအနက် ရောဂါဖြစ်ရန် အလားအလာများသူများကို ကယ်လ်စီယမ်အားဖြည့်ဆေးများ သောက်သုံးစေသင့်ပါသည်။
ရောဂါ ဖြစ်နိုင်ခြေ မြင့်သူ ကိုယ်ဝန်ဆောင်များကို အက်စ်ပရင်ဆေး တိုက်ကျွေးခြင်းဖြင့် ရောဂါဖြစ်မှု၊ လမစေ့ဘဲ ကလေးမွေးဖွားမှုတို့ကို ၅% အထက် လျော့ကျစေကြောင်း တွေ့ရှိရသည်။
ရောဂါအလားအလာရှိသူများတွင် ကိုယ်ဝန်မရရှိမီ ၂၀ ပတ်ခန့်ကြိုတင်၍ အက်စ်ပရင်ဆေး အနည်းအကျဉ်း တိုက်ကျွေးသင့်ကြောင်း ကမ္ဘာ့ ကျန်းမာရေး အဖွဲ့ကြီးက တိုက်တွန်းထားသည်။
ကိုယ်ဝန်ဆောင်ချိန်တွင် ကိုယ်လက်လှုပ်ရှားမှုပြုခြင်း၊ သို့မဟုတ် အိပ်ရာထဲတွင်သာ နားနားနေနေနေခြင်း မည်သည်က ရောဂါမဖြစ်အောင် ကာကွယ်နိုင်ကြောင်း ခိုင်လုံသော အထောက်အထား မတွေ့ရှိရသေးပါ။
ရောဂါဖြစ်နိုင်ခြေနည်းသူ ကိုယ်ဝန်ဆောင်များတွင် စီးကရက်သောက်ခြင်းဖြင့် ရောဂါဖြစ်ပွားမှုကို လျော့ကျစေကြောင်း အံ့ဩဖွယ် တွေ့ရှိရသော်လည်း ရောဂါဖြစ်နိုင်ခြေများသူများတွင်မူ စီးကရက်သောက်သော်လည်း အကြောင်းမထူးပါ။
သို့သော် စီးကရက်သောက်ခြင်းဖြင့် ရရှိမည့်အကျိုးကျေးဇူးထက် မိခင်ရော သန္ဓေသားနှစ်ဦးလုံး၏ ကျန်းမာရေးကို ဆိုးဝါးစွာ ထိခိုက်စေမှုက ပိုများသောကြောင့် ကိုယ်ဝန်မဆောင်မီ၊ ဆောင်စဉ်နှင့် မီးဖွားပြီး ကာလအတွင်း စီးကရက်သောက်ခြင်းကို ရှောင်ကြဉ်သင့်ပါသည်။
ကုသခြင်း ကလေးမီးဖွားကာ သန္ဓေသားနှင့် အချင်းတိုင်ကို မိခင်၏ ခန္ဓာကိုယ်ပြင်ပသို့ ထုတ်ပစ်ခြင်းသည်သာ အထိရောက်ဆုံးကုသမှုဖြစ်သည်။
ကိုယ်ဝန်အနုအရင့်နှင့် ရောဂါအခြေအနေကို ခြင့်ချိန်ကာ စောနိုင်သမျှ စောစော မီးဖွားစေသင့်ပါသည်။
ကိုယ်ဝန်ဆောင်ချိန် သွေးပေါင်ချိန် အလွန်အမင်း မြင့်တက်နေသူများကို သွေးတိုးကျဆေးများ တိုက်ကျွေးရမည် ဖြစ်သည်။
မည်သည့် သွေးတိုးကျဆေးက အကောင်းဆုံးဟု မပြောနိုင်နိုင်သောကြောင့် ဆေး၏ကုန်ကျစရိတ်နှင့် အလွယ်တကူ ဝယ်ယူရရှိနိုင်မှုတို့ကို စဉ်းစားခြင့်ချိန်ရမည် ဖြစ်ပေသည်။
သာမန်သွေးတိုးရောဂါရှင်များအတွက် ဆီးရွှင်ဆေးများသည် သွေးပေါင်ချိန်လျော့ကျစေသော်လည်း ကိုယ်ဝန်ဆောင်သွေးဆိပ်တက်ရောဂါကြောင့် သွေးပေါင်ချိန်တက်ခြင်းအပေါ်မူ အာနိသင် မရှိလှပါ။
ရောဂါဆိုးဝါးသူများတွင် နှလုံးသွေးကြော၊ ဦးနှောက်သွေးကြောနှင့် ကျောက်ကပ် မထိခိုက်၊ မပျက်စီးရအောင် ကာကွယ်ကုသရသည်။
အခြေအနေ ဆိုးဝါးသူမိခင်လောင်းများကို မီးမဖွားမီနှင့် မီးဖွားအပြီးတွင် မဂ္ဂနီဆီယမ်ဆာလဖိတ်ဆေးများ ပေးကာ အကြောဆွဲ သတိလစ် အသက်ဆုံးရှုံးမှု မဖြစ်အောင် ကာကွယ်နိုင်သည်။
ရောဂါ ပျံ့နှံ့ဖြစ်ပွားမှု ကမ္ဘာတလွှား ကိုယ်ဝန်ဆောင်များ၏ ၂-၈% ခန့်သည် ဤရောဂါ ကြုံတွေ့ ခံစားရလျှက် ရှိသည်။
ကိုယ်ဝန်သက်တမ်း ၆ လအကြာတွင် ရောဂါ အစပျိုးလေ့ရှိကြပြီး အများစုမှာ ၈ လအကြာတွင် စတင်ဖြစ်ပွားကြကာ ကိုယ်ဝန်သက်တမ်းနုချိန် ၂၀ ပတ်အကြာတွင် စတင်ဖြစ်ပေါ်မှုမျိုးမှာမူ ရှားပါးပါသည်။
အချို့မှာမူ မီးဖွားပြီးမှသာ စတင်ရောဂါဖြစ်တတ်ကြသည်။
ကိုယ်ဝန်ဆောင် သွေးဆိပ်တက်ခြင်းသည် မိခင်နှင့် သန္ဓေသား၏ ကျန်းမာရေးနှင့် အသက်အန္တရာယ်ကို ခြိမ်းခြောက်နေသော အဓိကပြဿနာ တစ်ရပ် ဖြစ်သည်။
အာရှ၊ အာဖရိကရှိ မိခင်လောင်းများအသက်ဆုံးရှုံးရမှု ဆယ်ပုံတစ်ပုံနှင့်၊ လက်တင်အမေရိကန် မိခင်လောင်းများအသက်ဆုံးရှုံးရမှု လေးပုံတစ်ပုံသည် သည် ကိုယ်ဝန်ဆောင် သွေးဆိပ်တက်၍ သွေးပေါင်ချိန်တက်ခြင်း၏ နောက်ဆက်တွဲ ရောဂါများကြောင့်ဖြစ်သည်။
မိသားစုအတွင်း ရောဂါရာဇဝင်မရှိသူအမျိုးသမီးများတွင် နောက်အိမ်ထောင်ဖြင့် ကလေးထပ်ယူခြင်း သည်လည်း ရောဂါဖြစ်ရခြင်း အကြောင်းရင်းတစ်ရပ် ဖြစ်ပါသေးသည်။
ကိုယ်ဝန်ဆောင်ချိန် ဤရောဂါ ကြုံတွေ့ ခံစားရသူများသည် မီးဖွားချိန်တွင် အကြောဆွဲ သတိလစ် မေ့မြောခြင်းဖြစ်ပေါ်တတ်သည်။
မိခင်လောင်း ၁၀၀၀ တွင် ၀.၅၆ ယောက်သည် ထိုသို့ဖြစ်တတ်ပြီး ဖွံ့ဖြိုးဆဲနိုင်ငံများတွင် ဖွံ့ဖြိုးပြီးနိုင်ငံများထက် ၁၀-၃၀ ဆပိုမိုဖြစ်တတ်သည်။
ရောဂါ သုတေသနများ သန္ဓေသားနှင့် အချင်းတိုင်တွင် တည်ရှိနေသည့် ဖခင်ထံမှဆက်ခံရရှိသော ဗီဇများအပေါ် မိခင်၏ ကိုယ်ခံအားစနစ်က လက်သင့်မခံ တွန်းလှန်တိုက်ခိုက်ခြင်းသည် ရောဂါ၏ အရင်းခံ အကြောင်းရင်းဖြစ်ကြောင်း သုတေသနများက ပြဆိုနေပါသည်။
ကိုယ်ဝန်မယူမီ ဖခင်၏ သုက်ရည်နှင့် မိခင် ခန္ဓာကိုယ် နှစ်ရှည်လများ ပုံမှန်ထိတွေနေခဲ့ခြင်းသည် ရောဂါမဖြစ်အောင် ကာကွယ်ပေးနိုင်ကြောင်း နောက်ထပ်လေ့လာမှုများအရ သိရှိလာရသည်။
လိင်ဆက်ဆံမှုကာလတို(၄ လအောက်)ဖြင့် ကိုယ်ဝန်ရရှိလာသူများ၊ ကိုယ်ဝန်တားရန် ကွန်ဒုံးအကာအကွယ်ဖြင့် လိင်ဆက်ဆံခဲ့ကြသူများသည် တစ်နှစ်အထက် အကာအကွယ်မဲ့ လိင်ဆက်ဆံခဲ့ကြသူ မောင်နှံများထက် ရောဂါဖြစ်ရန် အလားအလာ သိသိသာသာ ပိုမိုများပြားကြောင်း အမျိုးသမီးရာပေါင်းများစွာကို လေ့လာသုတေသနပြုချက်များအရ တွေ့ရှိရသည်ဟု အမေရိကန် သားဖွား၊မီးယပ်ဆရာဝန်များအသင်းထုတ် ဂျာနယ်တစ်စောင်တွင် ရေးသားဖော်ပြထားသည်။
ဤလေ့လာတွေ့ရှိချက်များသည် ဓမ္မဓိဋ္ဌာန် မကျကြောင်း၊ ဘက်လိုက်စဉ်းစားကာ အချက်အလက်များကို လိုရာဆွဲတင်ပြထားကြောင်း ဝေဖန်မှုများ ရှိခဲ့သော်လည်း ဖခင်၏မျိုးရိုးဗီဇများနှင့် မိခင်၏ခန္ဓာကိုယ်ခုခံအားစနစ် သဟဇာတဖြစ်မှုသည် ကိုယ်ဝန်မယူမီ မိခင်၏ခန္ဓာကိုယ်နှင့် ဖခင်သုက်ရည် ထိတွေ့မှုများခဲ့ခြင်းနှင့် ခိုင်မာစွာ ဆက်စပ်မှုရှိကြောင်း အထင်အရှား ပြဆိုနေပါသည်။
သုက်ရည်တွင်ပါဝင်သည့် ဓာတ်အချို့သည် အမျိုးသမီးခန္ဓာကိုယ်တွင်း စိမ့်ဝင်သွားပြီး ခန္ဓာကိုယ်ခုခံအားစနစ်နှင့် တဖြည်းဖြည်း ယဉ်ပါးသွားကာ နောင်ကိုယ်ဝန်ဆောင်ချိန်တွင် ဖခင်၏မျိုးရိုးဗီဇများနှင့် မိခင်၏ခန္ဓာကိုယ်ခုခံအားစနစ် ပဋိပက္ခနည်းကာ ရောဂါမဖြစ်အောင် ကာကွယ်ပေးကြောင်း တွေ့ရှိရသည်။
ကိုယ်ဝန်ဆောင် သွေးဆိပ်တက်ရောဂါသည် သားဦး ကိုယ်ဝန်ဆောင်ချိန်တွင်သာ အဖြစ်များတတ်သော်လည်း နောက်အိမ်ထောင်ဖြင့် နောက်ထပ်ကိုယ်ဝန်ထပ်ယူသူ အမျိုးသမီးများတွင် နောက်အိမ်ထောင်၏ သုက်ရည်နှင့် ထိတွေ့မှုနည်းသေးပါက နောက်ပိုင်းကိုယ်ဝန်များတွင်လည်း ရောဂါဖြစ်တတ်သည်။
လိင်ဆက်ဆံဖော် ပြောင်းလေ့ရှိသူ အမျိုးသမီးများတွင် လိင်မှတဆင့်ကူးစက်သော ရောဂါများကာကွယ်ရန် ကွန်ဒုံးအကာအကွယ်သုံးရမည်ဖြစ်သော်လည်း တစ်ဦးနှင့်တစ်ဦး သစ္စာခိုင်မြဲပြီး၊ ကလေးယူရန်ရည်ရွယ်ထားသူ မောင်နှံတို့မှာမူ သဘာဝအတိုင်း ပေါင်းဖော်ဆက်ဆံမှု ကာလတစ်ခု ရှိထားခဲ့ခြင်းသည် ကိုယ်ဝန်ဆောင် သွေးဆိပ်တက်ရောဂါ ကာကွယ်ရန် အထောက်အကူ ရစေသည်။